Lava (band)

Lava er en norsk musikkgruppe som ble etablert 1977 i Årdal av Per Hillestad og gitarist Svein Dag Hauge, som fikk med seg Kjell Hestetun og Stein Eriksen. Bandet spiller jazzrock og poprock.

 Karriere 
Lavas gjennombrudd i Norge kom etter bandets opptreden på Vossajazz i 1978. Året etter spilte det på Konsertpaleet i Bergen, og dette markerte også starten på bandets samarbeide med Randy Crawford.     

Gruppen ga ut det selvtitulerte debutalbumet Lava i 1980, med bidrag fra Geir Langslet på tangenter og Olav Stedje som vokalist. Hestetun og Eriksen forlot så bandet, mens kvartetten Hauge, Hillestad og Langslet samt bassist Rolf Graf fortsatte. De ga ut albumet Cruisin i 1981.     

Bandets tredje album, Prime Time, ble utgitt i 1982. Prime Time ble nominert til Spellemannspris i klassen for årets rock-album. Albumet ble etterfulgt av en turne med Randy Crawford i 1983 som også bidro på utgivelsen Fire i 1984. Dette var Lavas mestselgende album og det vant også Spellemannprisen 1984 for beste pop-album.

Samlealbumet Prime Cuts kom i 1985, og i 1990 ble bandets femte studioalbum, Rhythm of Love, utgitt. Et nytt samlealbum, The Very Best of Lava, ble utgitt i 1996. Da de to neste studioalbumene Polarity fra 2003 og Alibi fra 2005 ble utgitt, var Geir Langslet erstattet av Stein Austrud på tangenter og Kåre Kolve medvirket som saksofonist. Konsertalbumet Symphonic Journey fra 2009 ble spilt inn sammen med Kringkastingsorkestret under en konsert på Rockefeller. Lava ga i 2019 ut Water, bandets åttende studioalbum.

Lava holdt en konsert på Trondheim Jazzfestival våren 2013 med sin nye besetning med Jonny Sjo på bass, etter at Rolf Gra gikk bort, og Frode Mangen på keyboard. 

Selskapet Preservation Records relanserte mellom 2015 og 2017 deler av katalogen til Lava, med remastrete utgivelser av bandets fem første studioalbum.

I august 2019 utkom albumet Water med tilleggsmateriale fra Stua Studio i Oslo.

Diskografi 
Studioalbum
Lava (1980) 
Cruisin (1981)
Prime Time (1982), 
Fire (1984)
The Rhythm of Love (1990)
Polarity (2003)
Alibi (2005)
Water (2019)
X (2023)

Samlealbum
Prime Cuts (1985) 
The Very Best of Lava (1996)

Konsertalbum
Symphonic Journey (2009)

 Medlemmer 
Svein Dag Hauge – gitar (1977–nå)
Leif Anders Wentzel – vokal (2024–nå)
Johannes Hetland – keyboards (2023–nå)
Jonny Sjo  – bass (2013–nå)
Kåre Kolve  – saksofon (1986–nå)
Ole Petter Hansen Chylie - trommer (2023-nå)

Tidligere medlemmer
Egil Eldøen – vokal (1982–2024)
Per Hillestad – trommer og perkusjon (1977– 2023)
Frode Østang Mangen – keyboards (2013–2023)
Kjell Hestetun – bass (1977–1980)
Stein Eriksen – keyboards (1977–1980)
Rolf Graf – bass (1980–2011, døde i 2013)
Geir Langslet – keyboards (1980–2003)
Marius Müller – gitar (1980–1981, døde i 1999)
Sigurd Køhn – saksofon (1982–1989, 2003–2004, døde i 2004)
Per Kolstad – piano (1982–1989, 2003–2013)

Andre medvirkende
Sidsel Endresen – vokal
Randy Crawford – vokal
Eyþór Gunnarsson – keyboards
Tom Erik Antonsen – bass 
Børge-Are Halvorsen – saksofon
Stein Austrud – keyboards

 Referanser 

Eksterne lenker

 «Lava som ennå gløder» hos dagsavisen.no

Kategori:Norske jazzgrupper
Kategori:Norske popgrupper
Kategori:Vinnere av Spellemannprisen
Kategori:Band etablert i 1977